У Вікіпедыі ёсць артыкулы пра іншых асоб з прозвішчам Кабылінскі.
**Казі́мір Маце́й Кабылі́нскі** (польск.: Kazimierz Maciej Kobyliński; 25 лютага 1816, Няводніца  (польск.) (бел. — 4 лістапада 1863) — удзельнік паўстання 1863—1864 гадоў.

Біяграфія
---------

Валодаў маёнткам Залясяны.

Спачатку загадваў конным аддзелам у паўстанчым атрадзе пад камандаваннем Валерыя Урублеўскага. Разам з ім у аддзеле былі і яго сыны Адольф і Уладзіслаў, зяць Рафал Карыцкі, братанак з Гараднянаў[pl] Адольф і пляменнік Адольф Навасельскі, які стаў ягоным ад’ютантам.

Вядома, што 2 чэрвеня (16 чэрвеня) 1863 коннікі Кабылінскага захапілі Ружаны, акружылі казарму і абаззброілі салдат. Царскія войскі пазней дагналі паўстанцаў ля Вялікага Кута, аднак у баі атрымалі паражэнне і адышлі, пакінуўшы сваіх забітых і параненых на полі.

17—18 ліпеня 1863 года аб’яднаныя сілы Казіміра Кабылінскага (56 коннікаў), Фелікса Гурскага (46 коннікаў) і Міхала Квапішэўскага (38 конных) атрымалі перамогу над казакамі ў бітве пад Шапятовам.

Увосені атрад Кабылінскага дзейнічаў у ваколіцах Калушына (цяпер у Мазавецкім ваяводстве). Браў удзел у баях з расійскімі войскамі 27 кастрычніка пад Куфлевам, 29 кастрычніка пад Чырвонкай. У абодвух выпадках паўстанцы атрымалі паражэнне. Пасля гэтага да атраду Кабылінскага далучыліся конныя аддзелы Казіміра Нарбута і Людвіка Лютынскага.

На загад палкоўніка Адама Андрэя Зялінскага аб’яднаны атрад рушыў у бок Мінску на дапамогу, па дарозе злучыўшыся з конніцай Міхала Гейдэнрайха-Крука. 4 лістапада ў баі паміж Меняй, Сёдлай і Пясэчнай аб’яднаныя атрады паўстанцаў процістаялі войскам капітана Гольштэйна. У гэтым баі паўстанцы страцілі 20 чалавек забітымі, сярод якіх быў і Казімір Кабылінскі. Пасля яго гібелі 200-асобавы ліцвінскі атрад быў аб’яднаны з коннікамі Янкоўскага, Лянецкага, Зялінскага і Крука.

Меў жонку Вікторыю з Казаковічаў.

Зноскі
------

1. ↑  у беларускамоўных крыніцах сустракаецца варыянт прозвішча ***Кабылянскі***.
2. 1 2  Kobyliński Kazimierz Maciej (25 FEB 1816-4 NOV 1863) (польск.)(недаступная спасылка). *KOBYLIŃSCY HERBU PRUS II oraz połączone rody* (31 мая 2012). Архівавана з першакрыніцы 8 студзеня 2015. Праверана 14 снежня 2018.
3. 1 2  *Izabela Szymańska.* 3. Czasy powstania styczniowego // Dzieje majątku Janopol — Królowy Most w latach 1815—1944: Praca magisterska napisana pod kierunkiem naukowym dr hab. Józefa Maroszka prof. UwB. — Białystok: Uniwersytet w Białymstoku. WydziałHistoryczno-Socjologiczny. Instytut Historii, 2005. — С. 93.
4. ↑  *Izabela Szymańska.* 3. Czasy powstania styczniowego // Dzieje majątku Janopol — Królowy Most w latach 1815—1944: Praca magisterska napisana pod kierunkiem naukowym dr hab. Józefa Maroszka prof. UwB. — Białystok: Uniwersytet w Białymstoku. WydziałHistoryczno-Socjologiczny. Instytut Historii, 2005. — С. 89, 93.
5. ↑  *Станіслаў Суднік.*. Валерый Антоній Урублеўскі ў паўстанні 1863-64 гг. **(нявызн.)**. *Старонка №1 горада Ліды і Лідскага павета*.  Лідскі летапісец №№36—38 (31 мая 2012).
6. ↑  *Grzegorz Michalski.* Rys historyczny dziejów Szepietowa // *Monografia Parafii pw. Najświętszej Maryi Panny Matki Miłosierdzia w Szepietowie 1985-2010*. — Szepietowo: 2010. — С. 13. Архівавана з першакрыніцы 4 сакавіка 2016.
7. 1 2  *Andrzej Wocial.*. Powstanie styczniowe 1863 r. w powiecie stanisławowskim (польск.) (pdf)(недаступная спасылка) (31 мая 2012). Архівавана з першакрыніцы 30 верасня 2020. Праверана 14 снежня 2018.
8. ↑  Pokonując powstańcze mity? / Mińsk Mazowiecki (польск.).  Tygodnik Mazowiecki (31 мая 2012).(недаступная спасылка)